สวัสดีค่ะ ปกติเป็นคนที่ประจำเดือนมาไม่สม่ำเสมอ เร็วสุด 28 วัน ช้าสุด 42 วันในระยะ 1 ปีนี้ค่ะ มีเพศสัมพันธ์แบบใช้ถุงยางอนามัย 2 ครั้งเมื่อวันที่ 9 ก.ค. หลังเสร็จกิจตรวจโดยเติมน้ำ ไม่พบรูรั่วหรือรอยแตกค่ะ ต่อมาวันที่ 26 ก.ค. ได้ซื้อที่ตรวจครรภ์มา ขึ้น 1 ขีดชัดเจน ไม่มีขีดที่สองที่เข้มหรือจาง จากนั้นได้ทำการตรวจอีกทีในวันที่ 29 ก.ค. ได้ผลดังเดิมคือ 1 ขีดชัดเจน จากที่คำนวณในแอพพลิเคชั่น Flo ประจำเดือนควรมาวันแรกวันที่ 2 ส.ค. ตอนนี้ยังไม่มาเลยค่ะ อยากทราบว่ามีโอกาสตั้งครรภ์ไหมคะ หรือมั่นใจได้ว่าไม่ตั้งครรภ์แน่นอน เครียดมากๆเลยค่ะ เครียดทุกวันเลยค่ะคุณ
สวัสดีค่ะ sallyukจากที่สอบถาม สามารถทดสอบการตั้งครรภ์ที่ 2สัปดาห์หลังการมีเพศสัมพันธ์ค่ะการขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่เล่ามา หากอุปกรณ์ที่ช่วยทดสอบการตั้งครรภ์ใช้ตรวจถูกวิธี เครื่องมือได้มาตราฐาน การทดสอบวันที่ 29 กค จะเชื่อถือได้นะคะดังนั้นแนะนำ sallyuk ให้รอประจำเดือนดูก่อนนะคะ หากขาดประจำเดือนต่อเนื่องหลายเดือน แนะนำไปพบแพทย์เพื่อตรวจดูอาการอีกทีค่ะ